Heuningland – Roekeloos
Gepubliseer deurRoekeloos	 04/12/2009 30/11/2018 1 Kommentaar op Heuningland
Die gewilde Radio Kalahari Orkes se eerste album, Stoomradio, het gouestatus behaal. Hul derde album, Heuningland, is ‘n hutspot van musikale style met vele talentvolle gaskunstenaars, onder andere Valiant Swart, Chris Chameleon en Jack Parow.
Met 15 liedjies wat wissel van vlymskerp, tong-in-die-kies sosiale kommentaar, sommige stuitig en sommige mymerend melancholies, is dit die antemiese, uit-volle-bors-saamsing-treffer, “Staan My By” wat kop en skouers uitstaan as die lied wat Suid-Afrikaners regoor die wêreld se hartsnare gaan roer.
Mens kan “Staan My By” reeds in jou geestesoor hoor waar dit om braaivleisvure, langs sportvelde, op skoolverhoë en blêrend uit karradios regoor die land opklink. Met Rian Malan se raakvat-lirieke, Chris Chameleon se goue stem en Ian Roberts se eiesoortige sjarme is “Staan My By” ‘n treffer van De La Rey-stoffasie – maar hierdie is ‘n lied vir almal, my bra.
27 November 20090.3
Gepubliseer deurRoekeloos 04/12/2009 30/11/2018 Gepubliseer inMusiekSleutelwoorde: Chris Chameleon, Ian Roberts, Jack Parow, Radio Kalahari Orkes, Rian Malan, Valiant Swart
Toyota Prius is Japan se motor van die jaar
19/01/2010 om 10:40
het dit toevallig gehoor op roekeloos terwyl oorsee was en kon nog nie ophou luister nie. uitstekend !!!